Anna Chapman

Anna Vasiljevna Chapman (russisk: Анна Васильевна Чапман, opprinnelig Anna Vasiljevna Kusjtsjenko, født den 23. februar 1982 i Volgograd i RSFSR i Sovjetunionen) er en en russisk etterretningsagent, mediepersonlighet og modell, som ble arrestert i USA den 27. juni 2010, som en del av en illegal spionring. Hun ble anklaget for spionasje på vegne av den russiske utenlandsetterretningstjenesten Sluzhba Vneshney Razvedki (SVR). Hun hadde tidligere fått britisk statsborgerskap gjennom ekteskap, som hun brukte for å få oppholdstillatelse i USA.

Chapman erklærte seg skyldig i en anklage om konspirasjon, og for å opptre som en agent for en fremmed stat. Hun og flere andre russere ble deportert til Russland den 8. juli 2010, som en del av en utvekslingsavtale for spioner mellom Russland og USA. Hun ble også fratatt sitt britiske statsborgerskap og utvist fra Storbritannia.

Chapman har siden jobbet på en rekke områder i Russland, blant annet som leder av det såkalte ungdomsrådet, som catwalkmodell i et russisk moteshow og som TV-seriedeltaker.

Tidlig liv 
Chapman ble født Anna Vasiljevna Kusjtsjenko (russisk: Анна Васильевна Кущенко) i Volgograd 23. februar 1982. Hennes far var en høytstående KGB-ansatt i den sovjetiske ambassaden i Nairobi i Kenya. Familiens hjem ligger sørvest i Ramenki District, det som en gang var et elitedistrikt for KGB-tjenestemenn, diplomater og offiserer i hæren. Ifølge Komsomolskaja Pravda har Kushchenko en ledende stilling i det russiske utenriksdepartementet. Hennes eksmann har uttalt at Anna tok en mastergrad i økonomi med førsteklasses æresbevisninger fra statsuniversitetet i Moskva. Ifølge andre kilder fikk hun sin grad fra Folkets Vennskapsuniversitet.

London: 2001–2006 
Anna Kussjtsjenko møtte Alex Chapman på London Docklands rave party i 2001. De giftet seg kort tid etterpå i Moskva, og hun fikk britisk statsborgerskap og pass i tillegg til det russiske hun hadde fra før.

I 2003 eller 2004 flyttet Anna Chapman til London, der hun jobbet på NetJets, Barclays og angivelig for noen andre selskaper i korte perioder.

New York: 2009–2010 
I 2009 flyttet Chapman til New York City, hvor hun bodde på 20 Exchange Place, et kvartal fra Wall Street på Manhattan. Hennes LinkedIn-profil identifiserte henne som administrerende direktør i PropertyFinder LLC, et nettsted for salg av fast eiendom internasjonalt. Ektemannen Alex har uttalt at Anna fortalte ham at virksomheten var i kontinuerlig gjeld de første par årene. I 2009 hadde ting derimot snudd; da hadde hun så mange som 50 ansatte og en vellykket bedrift.

Chapman var angivelig i et forhold med Michel Bittan, en skilt israelsk-marokkansk restauranteier, mens hun bodde i New York. Rundt denne tiden hadde hun angivelig forsøkt å kjøpe ecstasytabletter. Hun beskrev senere sin tid i USA med et Charles Dickens-sitat, «det var den beste tiden – og det var den verste tiden».

Etter at Anna ble arrestert i New York – anklaget for spionasje, ansatte Alex medieagent Max Clifford, og solgte hennes historie til The Daily Telegraph. Hun erklærte seg skyldig i sammensvergelse, og for å opptre som en agent for en utenlandsk regjering uten å varsle den amerikanske justisministeren. I 2010 ble hun deportert til Russland, som en del av en fangeutveksling mellom USA og Russland.

Russland: 2010–nå 
I slutten av desember 2010 ble Chapman utnevnt til det offentlige råd av Forent Russlands Unge Garde. Ifølge organisasjonen ville hun «være involvert i å utdanne unge mennesker».

Den 21. januar 2011 begynte Chapman å arrangere et ukentlig TV-show i Russland kalt Hemmelighetene i Verden for REN TV. I juni 2011 ble Chapman ansatt som redaktør i Venture Business News magazine.

Chapman vitnet i en lukket rettssak in absentia mot oberst Alexander Poteyev, en eks-KGB-soldat, som fant sted i Moskva i mai og juni 2011. Chapman vitnet om at bare Poteyev kunne ha gitt de amerikanske myndigheter informasjon som førte til at hun ble arrestert i 2010. Hun har også påstått at hun ble arrestert kort tid etter at en hemmelig amerikansk agent kontaktet henne ved hjelp av en kode; en kode bare Poteyev og hennes personlige kontakt kunne ha kjent til.

Chapman skrev en artikkel for Komsomolskaja Pravda, og i oktober 2011 ble hun anklaget for plagiat etter Aleksandr Pusjkin, fra en bok av Oleg Matveychev, Kremls «spindoctor». The Guardian rapporterte at denne hendelsen var et av mange uttrykk for generelt negative oppfatninger av henne, i visse deler av det russiske samfunnet. Det sies blant annet at hun i september 2011 hadde vært «sjikanert under en tale om ledelse i St. Petersburg, i nærheten av Universitetet». Elevene hadde visstnok vist skilt som sa: «Chapman, kom deg ut av universitetet!» og «Kreml og pornostudioet er i den andre retningen!».

Referanser

Eksterne lenker 
 
 
 

2010 i Russland
Spioner for Russland
Personer fra Volgograd
Sider uten gjennomgåtte oversettelser
Personer dømt for spionasje
Personer tilknyttet SVR